''Temeljem  članka 40. i 41.  Zakona o ustanovama (''Narodne novine'' br. 76/93., 29/97.,47/99 i 35/08.),  članaka 133. i 134.  Zakona o socijalnoj skrbi (''Narodne novine'' broj 33/12.)  i članka 35. Statuta Doma za psihički bolesne odrasle osobe Jalžabet, Upravno vijeće Doma temeljem Odluke od 01. 10. 2013. godine, raspisuje

 **N  A  T  J  E  Č  A  J**

 **za izbor i imenovanje ravnatelja/ice
 Doma za psihički bolesne odrasle osobe Jalžabet**

Uvjeti:

- završen diplomski ili poslijediplomski studij socijalnog rada, socijalne politike, prava, psihologije, sociologije, socijalne pedagogije, edukacijske rehabilitacije, logopedije, pedagogije, medicinskih, humanističkih ili drugih društvenih znanosti,

- najmanje pet godina radnog iskustva u struci, od toga najmanje tri godine u djelatnosti socijalne skrbi,

- da ne postoji zapreka iz članka 205. stavka 1. Zakona o socijalnoj skrbi (''NN'' br. 33/12.).

Iznimno, ako se na javni natječaj nije javio ni jedan kandidat koji ispunjava navedene uvjete za ravnatelja/icu doma socijalne skrbi može biti imenovana osoba koja ima završen odgovarajući preddiplomski studij:

- socijalnog rada, socijalne politike, prava, psihologije, sociologije, socijalne pedagogije, edukacijske rehabilitacije, logopedije, pedagogije, medicinskih, humanističkih ili drugih društvenih znanosti,

- najmanje pet godina radnog iskustva u struci, od toga najmanje tri godine u djelatnosti socijalne skrbi,

- da ne postoji zapreka iz članka 205. stavka 1. Zakona o socijalnoj skrbi ''NN'' br. 33/12.).

Ravnatelja/icu imenuje Upravno vijeće Doma na temelju javnog natječaja uz prethodnu suglasnost ministra nadležnog za poslove socijalne skrbi. Mandat traje četiri godine, a ista osoba može biti ponovno imenovana za ravnatelja.

Upravno vijeće Doma će s izabranim kandidatom za radno mjesto ravnatelja/ice, nakon donošenja odluke o imenovanju, sklopiti ugovor o radu na određeno vrijeme od četiri godine.
Uz prijavu na natječaj kandidati trebaju priložiti u izvorniku ili ovjerenoj preslici:

-     diplomu o stručnoj spremi,

-     potvrdu o radnom iskustvu u struci,

-     domovnicu,

-     uvjerenje o nekažnjavanju i da nije pokrenut kazneni postupak, ne starije od mjesec

 dana,

-     životopis.

Prijave s potrebnom dokumentacijom o ispunjavanju uvjeta iz natječaja podnose se na adresu: Upravno vijeće Doma  za psihički bolesne odrasle osobe Jalžabet, Kolodvorska 1, 42203 Jalžabet, s naznakom ''Natječaj za ravnatelja/icu – ne otvarati'',  u roku od 15 dana od dana objave  natječaja u Narodnim novinama (od 09.10.2013. do 23.10.2013.). Kandidati će biti pismeno obaviješteni o rezultatima natječaja u roku od 45 dana od isteka roka za podnošenje prijave'' Nepotpune i nepravovremene prijave neće se razmatrati.

 Dom za psihički bolesne odrasle osobe J a l ž a b e t

 R A V N A T E LJ: mr.sc. Velimir Dugandžić,prof.